七欖︱女神位位小背心 劉溫馨愈剥愈多得番呢樣嘢
2024年04月08日 14:01
東網電視
更多新聞短片
香港國際七人欖球賽上周五(5日)於香港大球場舉行強勢開鑼,連日嚟都有大批藝人入場見證盛事,包括有2021年港姐亞軍梁凱晴、陳懿德、林希靈、鄺靜汶、葉靖儀、譚嘉儀等女神,仲有男神孔德賢、鄭衍峰、許俊豪、羅天宇同胞弟胡㻗等,場面又Hot又有feel,個個都想參與盛事。
不過要數性感之最,今次就有旅遊達人梁芷珮一件貼身小背心去到現場,露腰又晒事業線,佢仲帶埋老公、細女Kasey見人,佢手執一杯啤酒,轉頭又同老公買多兩Jar,睇嚟佢哋都同現場氣氛一樣咁熱情。不過佢都唔及無綫小花劉溫馨咁吸睛,本身着住七欖傳統、以搞鬼薯條造型現身嘅佢,睇到一半就剥到得番白色短袖恤衫,點知再睇耐啲,佢再剥多件,只剩一件黑色吊帶crop top,33C誘人上圍呼之欲出,加埋佢條短裙仔,真係養眼又有睇頭。
而「狂野港姐」廖慧儀亦揸住啤酒杯滿場非,見佢大晒馬甲線,非常吸睛。